लाइना छोर्ना आलाउ !

हुयन्ह थि किम लिएन

Huynh Thi Kim Lien

आमासे लाइना बासि खामाला कुनु हेन्छे डोल्मा थेन दोर्जे ताङ्बा आरे । लाइना हुँमा आमासे थे न्हिदा क्रिङ्बारि आपनिन्मुला । लाइना नोन हुँबाला हुँबान आलामुला ।

आमासे थे न्हिदा दिम न्हाङरि ह्यार्बारि आपिन्मुला।

दिगु चाबा दुयुरि नोन थे न्हिदा ताम लाबारि आपिन्‌मुला।

थेनिदा जे तामरि नोन थेबा काइसे क्रिङबारि आपिन्‌मुला ।

दोक्से कोङ्बा ठिम तिक मुला बिसाम लाइना हुँमा डोल्मा थेन दोर्जेसे नाबिङरि सिउसिउ ज्हेन लायाङ्ला।

ङेत्‌तोजि बिसाम थेनिसे खिखि ज्हेन लायाङ्‌ला ।

तिराला कुनुला ताम । थेनिसे डोबा नाम्दार खाराङ्‌बा मुबा बिसाम थेनिसे ङेत्पा न्हाबारि आखाम्मुला । डोल्मो थेन दोर्जे खितिङ्‌तिङ ङेत्मुला । आमासे बोङ्‌मुला- ''चुरि ङेत्पा आहिन! लाइना हुँबा मुला।''

लाइना क्राबान छोर्मुला। आमादा बोमो खामुला । आमासे थेनिदा नाबिङ चाना गिक क्रिङ्‌‌मुला, ''ग्यामसे निसि क्लाङो।''

डोल्मो बोमो खामुला । होराङले क्रिङ्‌बा थेदा सेम आनिमुला । दोर्जेसे थेदा ताङ्ना लाबारि म्हाइमुला । ग्यापसे क्लाङ्‌मा ज्याबा तामुला बिसि नानादा व्हाम्‌‌मुला। ग्याप्से क्लाङ्‌मा ह्याङसे गादेन क्रिङ्‌साय ताला बिसि पाङ्‌मुला ।

छिननाङ फुटबल क्लाङ्‌मा हेन्छे डोल्मो थेन दोर्जे द्होसि ताङ्‌मुला । दोर्जेसे बल रोप्‌मुला । गोल !

फुटबल साउरा थासि निमुला। दिमरि ड्याम्म ! आहिन ले ! लाइना छोर्मुला ! दाम तिक ताला ?

लाइना क्रामुला।

लाइना क्रामा न्हेला बोतल नोन थिला बिराङ तामुला । च्याताङ नोन थिला बिराङ तामुला । झ्याल नोन थिला बिराङ तामुला ।

लाइबा क्रामा दिम थोला कुङ नोन ल्हिक्पा राङ तामुला ।

लाइना क्राबाला क्राबान मुला । डोल्मा थेन दोर्जे दिमनाङ ह्यार्मुला । आमा खानाङ मुला ?

डोल्मोसे लाइनादा पुइमुला । व्हाइ गोबान व्हाम्मुला । होराङ लामाइ नोन लाइना क्राबाला क्राबान मुला।

दोर्जे स्यामुला । केरमार छ्योङ्‌मुला। होराङ लामाइ नोन लाइनाला क्राबा आम्हामुला ।

तिक लासाम लाइना आक्राला ताला ? डोल्मो थेन दोर्जे नोन क्राबान मुला । होदेन दुयुरि आमा दिमरि दोखामुला ।

आमासे लाइना थिःमुला । लाइनादा कुरि पुइमुला । लाइना कोलाला व्हाइ लोरि गोमुला । होदे लामाहेन्छे लाइनाला क्राबा म्हामुला ।

दाम डोल्मो थेन दोर्जेसे ताम गोजिन्बा मुला । लाइनादा व्हाम्बारि सजिलो आरेम । लाइना हूँमा कुडिसि चितोनाम । सि ...

चु छ्योइ All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision थेन Australian Government), होत्छेम Global Book Alliance से रोलासि छिपा हिन्ना। चु छ्योइ The Asia Foundation से छिपा हिन्ना । चुसे ACR GCD Founding Partners वा Global Book Allianceला तामगादे पुइतोबाला आरे । चुरि अनुवाद वा अनुकुलन लामा आडिक्पा वा आतोबा तामजुगु मुसाम ACR GCD ला आहिन बसि गोतोला। होत्छेम तिकाइ न्होङ्बा वा आडिक्पा मुसाइ नोन ACR GCD ला आहिन बिसि गोतोला ।

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Don't Wake the Baby!, Author: Huynh Thi Kim Lien . Illustrator: Huynh Thi Kim Lien. Published by Room to Read, https://storyweaver.org.in/stories/31900-suyt-em-be-dang-ngu © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Sangmo Yonjan-Tamang and Amrit Yonjan -Tamang